Die sistematiese ontwikkeling van Wiegand se metaleksikografie soos ge?llustreer in Kleine Schriften. Hierdie resensieartikel handel oor die inhoud van die publikasie Kleine Schriften, 'n seleksie van artikels geskryf deur Herbert Ernst Wiegand, en versamel deur Matthias Kammerer en Werner Wolski. Dit poog om die onderwerpe waarmee Wiegand homself deur die jare besig gehou het, aan te toon, en sy geleidelike ontwikkeling oor 'n verloop van dertig jaar. Wiegand het oor baie onderwerpe geskryf, maar in hierdie artikel word veral twee aspekte bespreek. Eerstens word Wiegand se uiteensetting van 'n "handelingsemantiese benadering" tot leksikografie verduidelik. Hy bestudeer die werk van baie skrywers, soms deur van hulle sienings te gebruik, en soms deur hulle te weerl?. Tweedens word Wiegand se opbou van 'n gedetailleerde teksteorie vir leksikografiese tekste bespreek. Wiegand is een van die belangrikste teoretiese leksikograwe van ons tyd, en sy voorstelle vir metaleksikografiese terminologie en onderskeidings vorm 'n noodsaaklike deel van hedendaagse leksikografiese praktyke en beplanning regoor die wêreld.